กอล์ฟสแควร์ 08/07/62
อันดับคะแนนสะสมทีมนานาชาติ (ยกเว้นยุโรป) ล่าสุด ซึ่งจะไปแข่งขัน กอล์ฟเพรสซิเดนท์คัพ 2019 ดวลกับทีมสหรัฐอเมริกา อันมี ไทเกอร์ วูดส์ เป็นกัปตันทีม ที่สนามรอยัล เมลเบิร์น กอล์ฟคลับ เมืองเบลเบิร์น ประเทศออสเตรเลีย ปลายปีนี้ 9-15 ธ.ค. โดยยอดโปรดาวรุ่งพุ่งแรงของไทยเรา โปรแจ๊ส อติวิชญ์ เจนวัฒนานนท์ วัย 23 ปี ขยับขึ้นจาก 10 มาอยู่อันดับที่ 8 ในตาราง,นั่นเท่ากับว่า หาก โปรแจ๊ส รักษาเนื้อรักษาตัวเกาะกลุ่มไว้ไม่หลุดไปจากนี้ จะได้สิทธิ์ไปแข่งแน่นอน และจะเป็นนักกอล์ฟคนที่สองในประวัติศาสตร์ของไทยต่อจาก โปรช้าง ธงชัย ใจดี ซึ่งติดทีมไปแข่งในปี 2015 โดยรายการสุดท้ายที่จะคิดคะแนนกัน บีเอ็มดับเบิลยู แชมเปียนชิป 18 ส.ค.นี้ แต่หากหลุดจาก 8 อันดับ ก็ต้องลุ้นให้กัปตันทีมนานาชาติ เออร์นี เอลส์ เลือก โดยมีโควตาอยู่ 4 คน,พลาดอีกรายการ โปรช้าง ธงชัย ใจดี ไม่ผ่านการตัดตัวในกอล์ฟ ยูโรเปียนทัวร์ ดูไบ ดิวตี้ ฟรี ไอริช โอเพ่น ที่ไอร์แลนด์ เมื่อสัปดาห์ที่ผ่านมา,เหล่านักกอล์ฟรุ่นจิ๋วไทยอนาคตไกลทั้งหลายสร้างชื่ออีกครั้ง ในการแข่งขันกอล์ฟเยาวชนโลก รายการ เอฟซีจี อินเตอร์เนชันเนล แชมเปียนชิป ครั้งที่ 12 ที่เมืองซานดิเอโก ประเทศสหรัฐอเมริกา นำโดย น้องทีเค รัชชานนท์ ฉันทนานุวัฒน์ เจ้าเก่า ที่ได้แชมป์รุ่น 11-12 ปีชาย ตามด้วย น้องเมก้า นิธิศพงษ์ ศรีฉัตรพิรุฬห์ (ชาย 9-10 ปี) และ น้องจาด้าร์ ปัณณ์พิศา เกียรติพรศิริ (หญิง 7-8 ปี) ค่อยๆเติบโตเพื่อเป็นแชมป์ใหญ่ในวันหน้า รายการต่อไปจะเป็น ไอเอ็มจี จูเนียร์ เวิลด์ แชมเปียนชิป 2019 ระหว่างวันที่ 9-12 ก.ค.นี้,ช้าง-เอเอ็มจี ไทยแลนด์ จูเนียร์ กอล์ฟ ทัวร์ 2019 เก็บคะแนนสะสมรายการที่ 6 ช้าง ไทยแลนด์ จูเนียร์ กอล์ฟ แชมเปียนชิป ที่สนาม เลควิว รีสอร์ท แอนด์ กอล์ฟ คลับ (คอร์ส C-D) 13-14ก.ค.นี้ เป็นการเก็บคะแนนสะสมสนามสุดท้าย ลุ้นว่าใครจะได้เป็นตัวแทนเยาวชนไทยไปแข่งขันกอล์ฟ 12th Yonex Junior Golf Championship ที่ญี่ปุ่น ถามรายละเอียดและสมัครแข่งได้ที่โทร.09-8260-5547,เบี้ยหงาย,trkeelanews@gmail.com
เหล่านักกอล์ฟรุ่นจิ๋วไทยอนาคตไกลทั้งหลายสร้างชื่ออีกครั้ง ในการแข่งขันกอล์ฟเยาวชนโลก รายการ เอฟซีจี อินเตอร์เนชันเนล แชมเปียนชิป ครั้งที่ 12 ที่เมืองซานดิเอโก ประเทศสหรัฐอเมริกา
ธงชัย ใจดี,แข่งขันกอล์ฟเยาวชนโลก,เอฟซีจี อินเตอร์เนชันเนล แชมเปียนชิป,รัชชานนท์ ฉันทนานุวัฒน์,ช้าง ไทยแลนด์ จูเนียร์ กอล์ฟ แชมเปียนชิป,เบี้ยหงาย,กอล์ฟสแควร์,กอล์ฟ